3. ΑΠΟΦΑΣΙΣ ΥΠΟΥΡΓΟΥ ΚΟΙΝ. ΠΡΟΝΟΙΑΣ Αριθ. Ν.Ι.Α.2046 της 10 Φεβρ./28  Μαΐου 1960 (ΦΕΚ Β΄ 228) Περί καθορισμού ιδιαιτέρας αμοιβής του ιατρικού προσωπικού Νοσηλευτικών Ιδρυμάτων Ν.Δ. 2592/1953 δια παθολογικούς ασθενείς. ΄Εχοντες υπ’ όψιν τας διατάξεις του άρθρ. 22 του υπ’ αριθ. 4026/1959 Ν.Δ. «περί τροποποιήσως και συμπληρώσεως του Ν.Δ. 3340/1955 «περί ιδρύσεως Εθνικής Υπηρεσίας Αιμοδοσίας», αποφασίζομεν: Καθορίζομεν την συνολικήν αμοιβήν των Διευθυντών, Επιμελητών και Ειδικευομένων βοηθών Κλινικών και Εργαστηρίων των Νοσηλευτικών Ιδρυμάτων Ν.Δ. 2592/1953 την διακιουμένην παρά των παθολογικών ασθενών, εις ους περιλαμβάνονται τα παιδιατρικά και καρδιολογικά περιστατικά, των υπό της παρ. 1 του άρθρ. 2 του από 30.12.58 (ΦΕΚ 2/3.1.1959) Β.Δ/τος προβλεπομένων κατηγοριών, ως ακολούθως: Δια την θέσιν Α΄ ποσοστόν 20%, δια την θέσιν Β΄α΄ ποσοστόν 15% και δια την θέσιν Β΄β΄ ποσοστόν 10%. Τα ως άνω ποσοστά υπολογίζονται, προκειμένου περί των Κλινικών ιατρών επί του εκάστοτε ισχύοντος κατά θέσιν τιμολογίου νοσηλείων, προκειμένου δε περί των Εργαστηριακών ιατρών επί του εκάστοτε ισχύοντος τιμολογίου των εργαστηριακών, δια τας κατηγορίας των ασθενών τας οριζομένας υπό του ως άνω Β.Δ/τος. Ο τρόπος εισπράξεως, κατανομής και αποδόσεως της αμοιβής εις τους δικαιούχους ιατρούς ορίζεται ο προβλεπόμενος υπό της υπ’ αριθ. Ν.Ι.Α. 8647/ 12.8.1957 (ΦΕΚ 240/1957, τεύχος Β΄) αποφάσεως ημών. Η ισχύς της παρούσης άρχεται από της δημοσιεύσεως του Ν.Δ. 4026/1959. 